آذربایجانین خاریجی ایشلر باخانی جیحون بایراموو،
"آذربایجان خالقی، اوردوسو و باش قوموتانینین ۴۴ گون بویو ساواش میدانین‌داکی بیرلیگی، آذربایجان تورپاقلارینداکی ایشغالدا استاتوسکویا (مؤوجود دورومو قوروما) گۆونمه‌نین باشاری شانسی اولمادیغینی گؤستردی" دئدی.
افغانیستانداکی گۆنجل گلیشمه‌لرین اله آلیناجاغی تۆرک اؤلکه‌لری امکداش‌لیق شوراسینین خاریجی ایشلر باخانلاری اولاغان اۆستو توپلانتی‌سی، جمهورباشقانلیغی دولما باغچا افیسینده، بایرامووون آچیلیش دانیشماسی ایله باشلادی.
بایراموو چیخیشین‌دا ۲۷ سپتامبرین، آذربایجانین قاراباغدا (ارمنی) ایشغالینا سون وئرمه‌سینین ایل‌دؤنومو اولدوغونو خاطیرلاداراق،
"آذربایجان خالقی، اوردوسو و باش قوموتانینین ۴۴ گون بویو ساواش میدانین‌داکی بیرلیگی، آذربایجان تورپاقلارینداکی ایشغالدا استاتوسکویا گۆونمه‌نین باشاری شانسی اولمادیغینی گؤستردی" دئدی.
ساواشین سونوندا ۳۰ ایللیک ارمنیستان ایشغالینین سونا چاتدیغینی خاطیرلادان بایراموو، بو نتیجه‌یه آذربایجان اوردوسونون و تکنولوژیک ظرفیتینین اۆستونلوگو ایله چاتیلدیغینی بیلدیردی.
جیحون بایراموو، وطن محاربه‌سینین هم ده اولوسلارآراسی حقوق و عدالت اوچون ده بیر ظفر اولدوغونا دقت چکرک،
"بو هم ده آذربایجانین تورپاق بوتؤولوگونو، اگمنلیگینی و آذربایجان تورپاقلارین‌دا ایشغالا سون قویولماسینی هر زامان دستکله‌یه‌ن تورک شوراسینین اؤنملی قونومونو گؤستردی" ایفاده‌سینی ایشلتدی.
بوتون شورایا عضو اؤلکه‌لره تشکر ائدن بایراموو،
"آذربایجان خالقی، ۴۴ گونلوک ساواش سیراسیندا عضو دؤولتلرین قارداشجا وئردیگی دستگی، دایانیشمانی، یاخین چالیشمانی، یئنیدن دیرچلیش پروسه‌سی و یئنی‌دن قورولمایا دایر چابالارینی تقدیر ائدیر" دئدی.
